ddrg/super_eurlex huggingface dataset:
Komisjoni otsus,

3. veebruar 1998,

millega muudetakse komisjoni otsust 88/566/EMÜ, milles Austria, Soome ja Rootsi ühinemisest tulenevalt loetletakse nõukogu määruse (EMÜ) nr 1898/87 artikli 3 lõike 1 teises lõigus osutatud tooted

(98/144/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 2. juuli 1987. aasta määrust (EMÜ) nr 1898/87 piima ja piimatoodete turustamisel kasutatavate nimetuste kaitse kohta, [1] viimati muudetud Austria, Soome ja Rootsi ühinemisaktiga, eriti selle artikli 4 lõike 2 punkti b,

ning arvestades, et:

määrusega (EMÜ) nr 1898/87 kehtestatakse põhimõte, et nimetusi "piim" ja "piimatooted" ei tohi kasutada muude kui kõnealuse määruse artiklis 2 kirjeldatud toodete kohta; vastavalt nimetatud määruse artikli 3 lõike 1 teisele lõigule ei kohaldata erandina kõnealust põhimõtet nende toodete nimetuste suhtes, mille täpne laad on tavapärase kasutuse tõttu teada ja/või kui nimetusi kasutatakse selgelt tootele iseloomuliku omaduse kirjeldamiseks;

komisjoni 28. oktoobri 1988. aasta määruses 88/566/EMÜ [2] loetletakse tooted, mille suhtes kõnealust erandit kohaldatakse;

pärast Austria, Soome ja Rootsi ühinemist Euroopa Liiduga esitasid uued liikmesriigid selliste toodete loetelud, mida nad käsitavad nende territooriumil eespool kirjeldatud erandile vastavana; otsuse 88/566/EMÜ lisa tuleks täiendada, lisades sinna uute liikmesriikide toodete nimed asjaomastes keeltes, et kõnealuste toodete suhtes saaks kohaldada kõnealust erandit;

käesoleva otsusega ettenähtud meetmed on kooskõlas piima- ja piimatooteturu korralduskomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 88/566/EMÜ lisa muudetakse järgmiselt.

1. Käesoleva otsuse lisa punktis 1 loetletud tooted lisatakse II jao alla.

2. Lisatakse käesoleva otsuse lisa punktis 2 sätestatud uued X ja XI jagu.

Artikkel 2

Käesolev otsus on adresseeritud liikmesriikidele.

Brüssel, 3. veebruar 1998

Komisjoni nimel

komisjoni liige

Franz Fischler

[1] EÜT L 182, 3.7.1987, lk 36.

[2] EÜT L 310, 16.11.1988, lk 32.

--------------------------------------------------

ANEXOBILAGANHANGΠAPAPTHMAANNEXANNEXEALLEGATOBIJLAGEANEXOLIITEBILAGA

1. "Butterhäuptel

Butterschnitzel

Faschiertes Butterschnitzel

Milchmargarine

Margarinestreichkäse"

2. "X

Jordnötssmör

Kakaosmör

Smörsopp

Kokosmjölk

Ostkex

Margarinost

Smördeg

XI

Kaakaovoi

Maapähkinävoi

Voileipäkeksi

Voitatti

Voileipäkakku"

--------------------------------------------------
Nõukogu otsus,

16. märts 1998,

elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppe sõlmimise kohta Euroopa Ühenduse ja Ameerika Ühendriikide vahel

(98/258/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 seostatuna artikli 228 lõike 2 esimese lausega,

võttes arvesse komisjoni ettepanekute

ning arvestades, et:

Euroopa Ühenduse ja Ameerika Ühendriikide vaheline kokkulepe elusloomade ja loomsete saadustega kauplemisel inimeste ja loomade tervise kaitseks võetavate sanitaarmeetmete kohta on piisav vahend WTO sanitaar- ja fütosanitaarmeetmete rakendamise lepingu inimeste ja loomade tervishoiu meetmeid käsitlevate sätete elluviimiseks;

sanitaar- ja fütosanitaarmeetmete samaväärsuse järkjärgulise tunnustamise, loomade tervisliku seisundi arvestamise, piirkonnajaotuse kohaldamise ning teabevahetuse ja koostöö arendamise kaudu aitab kokkulepe kaasa elusloomade ja loomsete saadustega kauplemise soodustamisele Euroopa Ühenduse ja Ameerika Ühendriikide vahel;

tuleks sätestada kord, millega seatakse sisse tihe ja tõhus koostöö komisjoni ja liikmesriikide vahel alalises veterinaarkomitees;

kokkulepe tuleks ühenduse nimel heaks kiita,

ON VASTU VÕTNUD JÄRGMISE OTSUSE:

Artikkel 1

Elusloomade ja loomsete saadustega kauplemisel loomade ja inimeste tervise kaitseks võetavaid sanitaarmeetmeid käsitlev kokkulepe Euroopa ühenduse ja Ameerika Ühendriikide vahel kiidetakse ühenduse nimel heaks.

Kokkuleppe ja selle lisade tekst on lisatud käesolevale otsusele.

Artikkel 2

Nõukogu eesistujal on õigus määrata isik või isikud, kes on volitatud ühenduse suhtes siduvale kokkuleppele alla kirjutama.

Artikkel 3

Kõnesoleva kokkuleppe rakendamiseks vajalikud meetmed, kaasa arvatud värske liha ja lihatoodete puhul nõutavad tagatised, mis on samaväärsed direktiivis 72/462/EMÜ [1] sätestatud nõuetega, kehtestatakse selle direktiivi artiklis 30 sätestatud korra kohaselt.

Artikkel 4

Kokkuleppe artikli 14 lõikes 1 osutatud ühises korralduskomitees esindab ühendust komisjon, keda abistavad liikmesriikide esindajad.

Ühenduse seisukoht komitees käsitletavate küsimuste osas kujundatakse nõukogu asjakohastes organites kooskõlas asutamislepingu sätetega.

Ühise korralduskomitee soovituste põhjal kokkuleppe lisades tehtavad muudatused võetakse vastu direktiivi 72/462/EMÜ artiklis 29 sätestatud korra kohaselt.

Artikkel 5

Käesolev otsus avaldatakse Euroopa Ühenduste Teatajas. Otsus jõustub selle avaldamise päeval.

Brüssel, 16. märts 1998

Nõukogu nimel

eesistuja

J. Cunningham

[1] EÜT L 302, 31.12.1972, lk 28. Direktiivi on viimati muudetud direktiiviga 97/79/EÜ (EÜT L 24, 30.1.1998, lk 31).

--------------------------------------------------
Euroopa Liidu Teataja L 082 , 19/03/1998 Lk 0050 - 0050



Komisjoni otsus, 18. märts 1998, millega muudetakse otsust 92/486/EMÜ ANIMO serverkeskuse ja liikmesriikide vahelise koostöö vormi kohta (EMPs kohaldatav tekst) (98/222/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle), [1] viimati muudetud direktiiviga 92/118/EMÜ, [2] eriti selle artikli 20 lõiget 3, ning arvestades, et: ühenduse tasandil uuringute ja seminaride käigus tehtud töö tulemusel tuleks ANIMO võrgu struktuur uuesti läbi vaadata, et oleks võimalik sisse seada eri arvutirakendusi ühendav veterinaarsüsteem; komisjoni 25. septembri 1992. aasta otsust 92/486/EMÜ (ANIMO serverkeskuse ja liikmesriikide vahelise koostöö vormi sisseseadmise kohta), [3] mida on viimati muudetud otsusega 97/395/EÜ, [4] tuleks muuta üleminekuaja kehtestamiseks; samuti tuleks määrata teatavad tähtajad olemasoleva süsteemi ülevaatamiseks; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 92/486/EMÜ muudetakse järgmiselt. 1. Artiklisse 2a lisatakse järgmine lõige 3: "3. Alates 1. aprillist 1998 kuni 31. märtsini 1999 tagavad artikliga 1 ettenähtud koordineerivad asutused, et kõnealuses artiklis osutatud lepinguid pikendatakse üheks aastaks. Käesoleva lõike suhtes kohaldatakse järgmist tasu: 386 eküüd kõikide ANIMO üksuste (kesküksus, kohalik üksus, piiripunkt) kohta, mis on loetletud otsuses 96/295/EÜ, mida on viimati muudetud otsusega 98/167/EÜ. [5] 2. Lisatakse järgmine artikkel 5a: "Artikkel 5a Käesolev otsus vaadatakse üle enne: - 1. oktoobrit 1998, et kaaluda riiklike serverite vahelise otseühenduse küsimust, - 31. jaanuari 1999, et käsitleda seda, kuidas ANIMO võrgu struktuur on arenenud." Artikkel 2 Käesolev otsus jõustub 1. aprillil 1998. Artikkel 3 Käesolev otsus on adresseeritual liikmesriikidele. Brüssel, 18. märts 1998 Komisjoni nimel komisjoni liige Franz Fischler [1] EÜT L 224, 18.8.1990, lk 29. [2] EÜT L 62, 15.3.1993, lk 49. [3] EÜT L 291, 7.10.1992, lk 20. [4] EÜT L 164, 21.6.1997, lk 25. [5] EÜT L 62, 3.3.1998, lk 33." --------------------------------------------------
Euroopa Liidu Teataja L 004 , 08/01/1998 Lk 0063 - 0063



Komisjoni otsus, 15. detsember 1997, millega muudetakse neljandat korda nõukogu direktiivi 82/894/EMÜ (loomahaigustest teatamise kohta ühenduses) ning muudetakse ajutiselt veiste spongioossest entsefalopaatiast teatamise sagedust (EMPs kohaldatav tekst) (98/12/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1982. aasta direktiivi 82/894/EMÜ loomahaigustest teatamise kohta ühenduses, [1] viimati muudetud komisjoni otsusega 92/450/EMÜ, [2] eriti selle artikli 5 lõiget 2, ning arvestades, et: ühenduse territooriumil jätkuvad veiste spongioosse entsefalopaatia puhangud; seepärast tuleks kõnealust haigust hoida nende haiguste loetelus, millest tuleb direktiivi 82/894/EMÜ alusel teatada; saadud kogemuste põhjal tuleks kõnealuse haiguse puhangutest teatamise nõuet pikendada; erandina tundub kuni 31. detsembrini 2002 piisavat sellisest iganädalasest haigusepuhangutest teatamisest, mis sisaldab tavaliselt teiseste haiguspuhangute puhul nõutavat teavet; varem vastuvõetud sätted, milles käsitletakse asjaomasest haigusest teatamist, tuleks kehtetuks tunnistada; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Veiste spongioosne entsefalopaatia lisatakse direktiivi 82/894/EMÜ I lisasse. Artikkel 2 Erandina direktiivi 82/894/EMÜ artikli 3 lõikest 1 teatatakse kuni 31. detsembrini 2002 kõikidest veiste spongioosse entsefalopaatia puhangutest vastavalt kõnealuse direktiivi artiklile 4. Artikkel 3 Otsus 92/450/EMÜ tunnistatakse kehtetuks. Artikkel 4 Käesolev otsus on adresseeritud liikmesriikidele. Brüssel, 15. detsember 1997 Komisjoni nimel komisjoni liige Franz Fischler [1] EÜT L 378, 31.12.1982, lk 58. [2] EÜT L 248, 28.8.1992, lk 77. --------------------------------------------------
Euroopa Liidu Teataja L 002 , 06/01/1998 Lk 0012 - 0013



Komisjoni otsus, 16. detsember 1997, nende Jugoslaavia Liitvabariigi ettevõtete loetelu kohta, millest on lubatud ühendusse värsket liha importida (EMPs kohaldatav tekst) (98/8/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud Austria, Soome ja Rootsi ühinemisaktiga, ning eriti selle artikli 4 lõiget 1 ja artikli 18 lõike 1 punkte a ja b, ning arvestades, et: kolmandate riikide ettevõtetele võib anda loa värske liha importimiseks ühendusse üksnes juhul, kui need vastavad kõnealuses direktiivis kehtestatud üld- ja eritingimustele; kooskõlas direktiivi 72/462/EMÜ artikli 4 lõikega 3 on Jugoslaavia Liitvabariik edastanud loetelu ettevõtetest, millel on ühendusse eksportimise luba; ühenduse veterinaarkontrolli tulemusena on ilmnenud, et loomade tervislik seisund Jugoslaavia Liitvabariigis on sama hea kui loomade tervislik seisund ühenduses, eelkõige liha kaudu edasikanduvate haiguste osas; ühenduse kohapealsed kontrollid on näidanud, et kõnealuste ettevõtete hügieenistandardid on piisavad, ning seetõttu võib ettevõtted kanda esimesse kõnealuse direktiivi artikli 4 lõike 1 kohaselt koostatud loetellu ettevõtetest, millest võib lubada värske liha importi; käesoleva otsuse lisas esitatud loetelus märgitud ettevõtetest värske liha importimise suhtes kohaldatakse jätkuvalt juba ettenähtud sätteid, asutamislepingu üldsätteid ja eelkõige muid ühenduse veterinaarmäärusi, eriti tervisekaitset käsitlevaid sätteid; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Jugoslaavia Liitvabariigis asuvatel käesoleva otsuse lisas loetletud ettevõtetel lubatakse ühendusse eksportida värsket liha. 2. Kõnealustest ettevõtetest importimise suhtes kohaldatakse jätkuvalt muudes ühenduse õigusaktides ettenähtud veterinaarsätteid, eelkõige tervisekaitset käsitlevaid sätteid. Artikkel 2 Käesolev otsus on adresseeritud liikmesriikidele. Brüssel, 16. detsember 1997 Komisjoni nimel komisjoni liige Franz Fischler [1] EÜT L 302, 31.12.1972, lk 28. -------------------------------------------------- LISA ETTEVÕTETE LOETELU Loa nr | Ettevõte/aadress | Kategooria | EM | TM | LH | KH | V | L/K | S | KA | 11 | Srem, Sid | × | | | × | | | | T | × | × | | | | × | | 63 | Mesokombinat, Leskovac | × | | | × | × | | | | 85 | MIP, Pozarevac | × | | | × | | | | T | × | × | | | | × | | --------------------------------------------------
Komisjoni otsus,

16. november 1998,

millega muudetakse otsust 97/365/EÜ nende kolmandates riikides asuvate ettevõtete ajutiste loetelude koostamise kohta, millest liikmesriigid lubavad importida veiseliha-, sealiha-, hobuslaste liha tooteid ning lamba- ja kitselihatooteid

(teatavaks tehtud numbri K(1998) 3504 all)

(EMPs kohaldatav tekst)

(98/662/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] muudetud otsusega 97/34/EÜ, [2] eriti selle artikli 2 lõiget 1,

ning arvestades, et:

komisjoni otsusega 97/222/EÜ [3] koostatakse loetelu kolmandate riikide kohta, millest liikmesriigid lubavad importida lihatooteid;

komisjoni otsuses 97/221/EÜ [4] sätestatakse loomatervishoiunõuded ja veterinaarsertifikaadid kõnealuses loetelus nimetatud riikidest lihatoodete importimiseks;

komisjoni otsusega 97/365/EÜ [5] koostatakse ajutised loetelud kolmandate riikide ettevõtete kohta, millest liikmesriigid lubavad importida veiseliha-, sealiha-, hobuslaste liha ning lamba- ja kitselihatooteid;

komisjon on saanud Mehhikolt ettevõtete loetelu koos tagatistega selle kohta, et need ettevõtted vastavad täielikult asjakohastele ühenduse tervishoiunõuetele, ning selle kohta, et kui teatav ettevõte neid nõudeid ei täida, peatatakse selle eksport Euroopa Ühendusse;

kohapeal tehtud ühenduse kontroll on näidanud, et kõnealuste ettevõtete hügieenistandardid on piisavad, ning seetõttu võib ettevõtted kanda nende ettevõtete esimesse loetellu, millest võib lubada lihatooteid importida;

seega on võimalik koostada ajutine loetelu lihatooteid valmistavate Mehhiko ettevõtete kohta;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Käesoleva otsuse lisa lisatakse otsuse 97/365/EMÜ lisale.

Artikkel 2

Käesolevat otsust kohaldatakse alates 20. novembrist 1998.

Artikkel 3

Käesolev otsus on adresseeritud liikmesriikidele.

Brüssel, 16. november 1998

Komisjoni nimel

komisjoni liige

Franz Fischler

[1] EÜT L 243, 11.10.1995, lk 17.

[2] EÜT L 13, 16.1.1997, lk 33.

[3] EÜT L 89, 4.4.1997, lk 39.

[4] EÜT L 89, 4.4.1997, lk 32.

[5] EÜT L 154, 12.6.1997, lk 41.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: MÉXICOLand: MEXICOLand: MEXIKOΧώρα: ΜΕΞΙΚΟCountry: MEXICOPays: MEXIQUEPaese: MESSICOLand: MEXICOPaís: MÉXICOMaa: MEKSIKOLand: MEXIKO

1 | 2 | 3 | 4 | 5 |

TIF 86 | Sana International S. de R.L. de C.V. | San Luis Río Colorado | Sonora | 6 |

TIF 150 | Delimex Mexicana SA de C.V. | San Nicolás de los Garza | Nuevo León | 6 |

TIF 209 | SIGMA Alimentos Congelados SA de C.V. | Linares | Nuevo León | 6 |

--------------------------------------------------
Euroopa Liidu Teataja L 082 , 19/03/1998 Lk 0047 - 0048



Komisjoni otsus, 4. märts 1998, millega muudetakse otsust 97/569/EÜ nende kolmandates riikides asuvate ettevõtete ajutiste loetelude koostamise kohta, millest liikmesriigid lubavad importida lihatooteid (EMPs kohaldatav tekst) (98/220/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud nõukogu otsusega 97/34/EÜ, [2] eriti selle artikli 2 lõiget 4, ning arvestades, et: komisjoni otsusega 97/569/EÜ, [3] viimati muudetud komisjoni otsusega 98/163/EÜ, [4] koostatakse kolmandates riikides asuvate lihatooteid valmistavate ettevõtete ajutised loetelud; Tšiili, Horvaatia ja Slovakkia on saatnud loetelu linnulihatooteid valmistavatest ettevõtetest, mille puhul pädevad asutused tõendavad, et ettevõtted vastavad ühenduse eeskirjadele; seega on võimalik koostada linnulihatooteid valmistavate Tšiili, Horvaatia ja Slovakkia ettevõtete ajutine loetelu; seepärast tuleks otsust 97/569/EÜ vastavalt muuta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesoleva otsuse lisa lisatakse otsuse 97/569/EÜ lisale. Artikkel 2 Käesolevat otsust kohaldatakse alates 20. veebruarist 1998. Artikkel 3 Käesolev otsus on adresseeritud liikmesriikidele. Brüssel, 4. märts 1998 Komisjoni nimel komisjoni liige Franz Fischler [1] EÜT L 243, 11.10.1995, lk 17. [2] EÜT L 13, 16.1.1997, lk 33. [3] EÜT L 234, 26.8.1997, lk 16. [4] EÜT L 53, 24.2.1998, lk 23. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País: CHILELand: CHILELand: CHILEΧώρα: XIΔHCountry: CHILEPays: CHILIPaese: CILELand: CHILEPaís: CHILEMaa: CHILELand: CHILE 1 | 2 | 3 | 4 | 5 | 7 | Agrícola Ariztia Ltda – Planta El Paico | El Monte | Metropolitana | PMP | 8 | Agrícola Super Ltda – Planta Faenadora Sanvincente Ltda | San Vicente TT | VI | PMP | 9 | Sopraval SA– Planta: Artificio | La Calera | V | PMP | 20 | Frigorífico Modelo Ltda | Santiago | Metropolitana | PMP | País: CROACIALand: KROATIENΧώρα: KPOATIALand: KROATIENCountry: CROATIAPays: CROATIEPaese: CROAZIALand: KROATIËPaís: CROÁCIAMaa: KROATIALand: KROATIEN 1 | 2 | 3 | 4 | 5 | 61 | Koka d.d. | Varazdin | – | PMP | 139 | Danica d.o.o. | Koprivnica | – | PMP | País: REPÚBLICA ESLOVACALand: SLOVAKIETLand: SLOWAKISCHE REPUBLIKΧώρα: ΣΛOBAKIKH ΔHMOKPATIACountry: SLOVAK REPUBLICPays: REPUBLIQUE SLOVAQUEPaese: REPUBBLICA SLOVACCALand: SLOWAKIJEPaís: REPÚBLICA ESLOVACAMaa: SLOVAKIAN TASAVALTALand: SLOVAKIEN 1 | 2 | 3 | 4 | 5 | SK 13 | Nestle Food s.r.o. | Prievidza | Prievidza | PMP | SK 15 | Tauris Nitra s.r.o. | Mojmirovce | Nitra | PMP | SK 16 | Lumas M a M s.r.o. | Nitra | Nitra | PMP | SK 19 | Kabát s.r.o. | Madunice | Hlohovec | PMP | --------------------------------------------------
KOMISJONI OTSUS,

22. jaanuar 1998,

standardi EN 692 "Mehaanilised pressid. Ohutus" viite avaldamise kohta vastavalt nõukogu direktiivile 89/392/EMÜ

(EMPs kohaldatav tekst)

(98/100/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuni 1989. aasta direktiivi 89/392/EMÜ masinaid käsitlevate liikmesriikide õigusaktide ühtlustamise kohta,[1] viimati muudetud direktiiviga 93/68/EMÜ,[2] eriti selle artikli 6 lõiget 1,

võttes arvesse nõukogu direktiiviga 83/189/EMÜ[3] (viimati muudetud komisjoni otsusega 96/139/EÜ)[4] asutatud komitee arvamust

ning arvestades, et:

direktiivi 89/392/EMÜ artiklis 2 on sätestatud, et masinaid võib turule viia ja kasutusele võtta ainult siis, kui need nõuetekohase paigaldamise ja hooldamise ning ettenähtud otstarbel kasutamise korral ei ohusta inimeste ja teatud juhtudel koduloomade tervist ja ohutust ega vara;

masinad loetakse direktiivi 89/392/EMÜ artiklis 3 nimetatud olulistele tervishoiu- ja ohutusnõuetele vastavaks, kui nad vastavad ühtlustatud standarditele, mille viited on avaldatud Euroopa Ühenduste Teatajas;

liikmesriigid peavad avaldama nende riigistandardite viited, millega võeti üle ühtlustatud standardid;

Prantsusmaa leiab, et standard EN 692 "Mehaanilised pressid. Ohutus" ei vasta täielikult ülalnimetatud olulistele nõuetele;

komisjon, olles Prantsusmaa esitatud teabe läbi vaadanud, tunnistab, et selles standardis on täispöördesiduritega presside osas vigu, mis võivad seada kasutajad tõsisesse ohtu;

ilmselt tuleb selgitada standardi osi, mis käsitlevad kaitsepiirdeid ja kontrollpiirdeid ning suletud templite kasutamist kaitsevahendina; vastavalt tuleb Euroopa Standardikomiteele (CEN) anda standardimisvolitused, et standardit võimalikult kiiresti muuta;

standardi muutmist oodates ja tõhususe huvides tuleks märgatud vigu arvesse võtta, kuigi need ei mõjuta sama standardiga reguleeritavate hõõrdsiduriga presside valmistajaid;

seetõttu tuleks standard EN 692 avaldada koos asjakohase hoiatusega,

ON VASTU VÕTNUD KÄESOLEVA OTSUSE:

Artikkel 1

Euroopa Ühenduste Teatajas vastavalt direktiivi 89/392/EMÜ artikli 5 lõikele 2 avaldatavale ühtlustatud standardile EN 692 "Mehaanilised pressid. Ohutus", mille Euroopa Standardikomitee (CEN) võttis vastu 16. märtsil 1996, on lisatud järgmine hoiatus:

"Käesolevas tekstis ei käsitleta:

täispöördesiduritega presse, millele viidatakse standardi EN 692 punktides 5.2.3, 5.3.2, 5.4.6 ja 5.5.2, tabelites 2, 3, 4 ja 5 ning A ja B1 lisas,

millele vastavuse puhul ei saa eeldada vastavust direktiivi 89/392/EMÜ sätetele."

Artikkel 2

Kui liikmesriigid vastavalt direktiivi 89/392/EMÜ artikli 5 lõikele 2 avaldavad viite riigistandardile, millega võetakse üle ühtlustatud standard EN 692, lisavad nad viitele artiklis 1 sätestatud hoiatuse.

Artikkel 3

Käesolev otsus on adresseeritud liikmesriikidele.

Brüssel, 22. jaanuar 1998

Komisjoni nimel

komisjoni liige

Martin BANGEMANN

[1] EÜT L 183, 29.6.1989, lk 9.

[2] EÜT L 220, 30.8.1993, lk 1.

[3] EÜT L 109, 26.4.1983, lk 8.

[4] EÜT L 32, 10.2.1996, lk 31.
Euroopa Liidu Teataja L 003 , 07/01/1998 Lk 0012 - 0013



Komisjoni otsus, 16. detsember 1997, millega muudetakse otsust 97/569/EÜ, millega koostatakse nende kolmandates riikides asuvate ettevõtete ajutised loetelud, millest liikmesriigid lubavad lihatooteid importida (EMPs kohaldatav tekst) (98/9/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] muudetud otsusega 97/34/EÜ, [2] eriti selle artikli 2 lõiget 4, ning arvestades, et: komisjoni otsusega 97/569/EÜ [3] on koostatud kolmandates riikides asuvate lihatooteid valmistavate ettevõtete ajutised loetelud; Lõuna-Aafrika Vabariik on saatnud loetelu linnulihatooteid valmistavatest ettevõtetest, mille puhul pädevad asutused tõendavad, et ettevõtted vastavad ühenduse eeskirjadele; seega on võimalik koostada ajutine linnulihatooteid valmistavate Lõuna-Aafrika Vabariigi ettevõtete loetelu; seepärast tuleks otsust 97/569/EÜ vastavalt muuta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesoleva otsuse lisa lisatakse otsuse 97/569/EÜ lisale. Artikkel 2 Käesolevat otsust kohaldatakse alates 15. detsembrist 1997. Artikkel 3 Käesolev otsus on adresseeritud liikmesriikidele. Brüssel, 16. detsember 1997 Komisjoni nimel komisjoni liige Franz Fischler [1] EÜT L 243, 11.10.1995, lk 17. [2] EÜT L 13, 16.1.1997, lk 33. [3] EÜT L 234, 26.8.1997, lk 16. -------------------------------------------------- LISA País: SUDÁFRICALand: SYDAFRIKALand: SÜDAFRIKAΧώρα: ΝΟΤΙΑ ΑΦΡΙΚΗCountry: SOUTH AFRICAPays: AFRIQUE DU SUDPaese: SUDAFRICALand: ZUID-AFRIKAPaís: ÁFRICA DO SULMaa: ETELÄ-AFRIKKALand: SYDAFRIKA 1 | 2 | 3 | 4 | 5 | ZA 21 | Finlar Foods | Stikland | | PMP 6 | --------------------------------------------------